OSNOVNA ŠKOLA ŽNJAN-PAZDIGRAD

PAZDIGRADSKA 1

21 000 SPLIT

|  |  |
| --- | --- |
| OŠ ŽNJAN – PAZDIGRAD Pazdigradska 1, 21 000 Split KLASA: 112-02/23-01/17 URBROJ: 2181-1-260-23-2  |  |

Split, 11. 10. 2023. godine

 **MREŽNA STRANICA ŠKOLE**

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22.), odredaba Pravilnika o radu Osnovne škole Žnjan-Pazdigrad, Pravilnika o postupku zapošljavanja te procjeni i vrednovanju kandidata za zapošljavanje Osnovne škole Žnjan-Pazdigrad, Pravilnika o izmjenama i dopunama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Žnjan-Pazdigrad, Osnovna škola Žnjan-Pazdigrad, Pazdigradska 1, Split,  raspisuje

 **NATJEČAJ**

 za zasnivanje radnog odnosa na radnom mjestu

**KUHAR/ICA - 1 izvršitelj/ica na određeno puno radno vrijeme- zamjena do povratka odsutnog radnika na rad (40/40 sati tjedno), a najduže do 21. lipnja 2024. godine**

Mjesto rada: OŠ Žnjan-Pazdigrad, Pazdigradska 1, Split.

Na natječaj se mogu javiti muške i ženske osobe u skladu sa Zakonom o ravnopravnosti spolova („Narodne novine“, br.82/08 i 69/17).

Izrazi koji se u ovom natječaju navode u muškom rodu su neutralni i odnose se jednako na muške i ženske osobe.

Uz opći uvjet za zasnivanje radnog odnosa, sukladno općim propisima o radu, osoba koja zasniva radni odnos u školskoj ustanovi mora ispunjavati i posebne uvjete za zasnivanje radnog odnosa sukladno Zakonu o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22) i Pravilniku o radu Osnovne škole Žnjan-Pazdigrad:

- završena srednja škola-program kuhar odnosno KV kuhar

- završen tečaj higijenskog minimuma

Radni odnos u Školi ne može se zasnovati s osobom za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

U prijavi na natječaj, vlastoručno potpisanoj, mora se navesti:

* osobno ime
* adresa stanovanja
* broj telefona odnosno mobitela
* e-mail adresa (na kojoj će kandidatu biti dostavljena obavijest o datumu i vremenu procjene i vrednovanju)
* naziv radnog mjesta na koje se prijavljuje.

Kandidati su uz vlastoručno potpisanu prijavu dužni dostaviti:

* životopis,
* diplomu odnosno dokaz o odgovarajućoj vrsti i stupnju obrazovanja,
* dokaz o državljanstvu,
* uvjerenje nadležnog suda da kandidat nije pod istragom i da se protiv njega ne vodi kazneni postupak za kaznena djela za koja postoji zapreka za zasnivanje radnog odnosa u školi sukladno članku 106. Zakona o odgoju i obrazovanju u osnovnoj i srednjoj školi (ne starije od 30 dana od dana objavljivanja natječaja),
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
* dokaz o završenom higijenskom minimumu

Navedene isprave odnosno prilozi dostavljaju se u neovjerenoj preslici. Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu („Narodne novine“, br.78/93, 29/94, 162/98, 16/07, 75/09, 120/16, 57/22).

Kandidati koji ostvaruju pravo prednosti pri zapošljavanju prema posebnom zakonu, trebaju se u prijavi na natječaj pozvati na to pravo i uz prijavu priložiti sve dokaze o ispunjavanju traženih uvjeta iz natječaja te svu propisanu dokumentaciju prema posebnom zakonu.

Kandidat koji ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17., 98/19., 84/21), članka 48. f Zakona o zaštiti vojnih i civilnih invalida rata (Narodne novine, broj: 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13. i 98/19.) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13., 152/14., 39/18. i 32/20.) dužan je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici na internetsku stranicu Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju na temelju članka 48. stavaka 1.-3. Zakona o civilnim stradalnicima iz Domovinskog rata (Narodne novine, broj 84/21.) uz prijavu na natječaj dužan je, pored navedenih isprava odnosno priloga, priložiti i sve potrebne dokaze iz članka 49. stavka 1. Zakona o civilnim stradalnicima iz Domovinskog rata, koji su dostupni na poveznici:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat prijavom na natječaj daje privolu Osnovnoj školi Žnjan-Pazdigrad za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka. Škola će dostavljene podatke kandidata obrađivati u skladu s odredbama pozitivnih propisa koji uređuju zaštitu osobnih podataka.

Nepravodobne i nepotpune prijave neće se razmatrati.

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja dužan je pristupiti procjeni i vrednovanju prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Žnjan-Pazdigrad Split: <http://os-znjan-st.skole.hr/natje_aji/natje_aji_za_zasnivanje_radnog_odnosa> Ako kandidat ne pristupi procjeni smatra se da je odustao od prijave na natječaj.

Način procjene kandidata biti će objavljen na mrežnoj stranici Škole
<http://os-znjan-st.skole.hr/upload/os-znjan-st/images/static3/682/attachment/Pravilnik_o_postupku_zaposljavanja_te_procjeni_i_vrednovanju_kandidata_za_zaposljavanje-na_usvajanje.pdf> najkasnije do isteka roka za podnošenje prijava na natječaj.

Rok za podnošenje prijave na natječaj je osam dana od dana objave natječaja na mrežnoj stranici i oglasnoj ploči Škole te mrežnim stranicama i oglasnim pločama Hrvatskog zavoda za zapošljavanje.

Prijave s dokazima o ispunjavanju uvjeta natječaja dostaviti neposredno u zatvorenoj omotnici ili poštom na adresu Škole: **Osnovna škola Žnjan-Pazdigrad, Pazdigradska 1, 21000 Split s naznakom „Za natječaj - za radno mjesto kuhar/ica-ne otvaraj“.**

O rezultatima natječaja kandidati će biti obaviješteni putem mrežne stranice Škole:
 http://os-znjan-st.skole.hr/natje\_aji/natje\_aji\_za\_zasnivanje\_radnog\_odnosa u roku od 15 dana od dana sklapanja ugovora o radu s izabranim kandidatom ili donošenja odluke o neizboru kandidata, odnosno bit će obaviješteni sukladno članku 24. Pravilnika o postupku zapošljavanja te procjeni i vrednovanju kandidata za zapošljavanje Osnovne škole Žnjan-Pazdigrad.

                                                                    Ravnatelj:

 Željko Jurin, prof.

DATUM OBJAVE NATJEČAJA 18.10.2023. GODINE, TRAJE DO 26.10.2023. GODINE